Jesu o folodiša maano a ditho tša kgoro ya Sanhedrine a go mmolaya ka go ya motseng wa Efuraime, wo o lego ka leboabohlabela bja Jerusalema. O dula moo le barutiwa ba gagwe, kgole le manaba a gagwe. (Johane 11:54) Lega go le bjalo, nako ya Paseka ya 33 C.E. e a batamela, ka gona go se go ye kae Jesu o tla be a ya moo. O ya ka leboa a phatša Samaria gomme a tsena Galilea, e lego ketelo ya gagwe ya mafelelo lefelong le pele ga lehu la gagwe. Na Jesu o befedišwa ke ge a šitišwa? Ga go bjalo le gatee! O kgahlwa kudu ke tumelo ya bona gomme o re go morephaditho: “O lebaletšwe dibe tša gago.” (Mateo 9:2) Eupša na ruri Jesu a ka lebalela batho dibe? Bamangwalo le Bafarisei ba tsoša kgang ka taba ye, ba nagana ba re: “Ke ka baka la’ng motho yo a bolela ka mokgwa wo? O roga Modimo. Ke mang yo a ka lebalelago dibe ge e se Modimo feela?”—Mareka 2:7.